Preguntes més freqüents. Agència de Gestió d'Ajuts Universitaris i de Recerca\nEl fons FEDER\nEstadístiques de l'àrea d'avaluació\nAvaluadors/es que han participat. Any 2015\nCARHUS Plus+ 2014, versió vigent\nCARHUS Plus+ 2008\n1. Vull ser avaluador. Què haig de fer?\nPodeu enviar un correu electrònic a avaluacio.agaur@gencat.cat amb el vostre CV.\n2. He oblidat el meu usuari o contrasenya, o em surt que tinc el compte bloquejat, què haig de fer?\nEl sistema es bloqueja després de tres intents fallits. Si no podeu entrar a l’aplicació, cliqueu l’enllaç que apareix a la mateixa pàgina i que es diu “Heu oblidat la contrasenya?”. Automàticament, heu de rebre un correu electrònic amb instruccions per accedir-hi. Si continueu tenint problemes contacteu amb nosaltres (avaluacio.agaur@gencat.cat).\n3.\tSóc avaluador. Com puc actualitzar la informació?\nDes de l’AGAUR recomanem que aneu actualitzant les vostres dades (si escau). Per tal d’actualitzar-les heu d’entrar a l’aplicació i accedir a “Dades avaluador”. Després d’introduir o canviar informació, recordeu prémer el botó “Desar” per tal que la informació quedi guardada.\n4.\tLa meva àrea d’expertesa no s’ajusta a les àrees de coneixement establertes, què haig de fer?\nSi no us sentiu còmode amb cap de les àrees de coneixement concretes de la nostra llista, podeu acabar de definir la vostra expertesa mitjançant paraules clau.\nEn qualsevol cas, és recomanable que tots els avaluadors disposin de paraules clau en el perfil, per tal de refinar amb més detall l’assignació d’expedients.\n5.\tSi formo part del cos d’avaluadors, vol dir que hauré d’avaluar cada any? Estic obligat a fer avaluacions? Com puc renunciar-hi?\nEl sistema informàtic fa una tria automàtica d’avaluadors cada cop que cal avaluar una convocatòria. Una vegada s’ha fet això, s’envia un correu-e demanant la disponibilitat. Si hi ha un període concret en que no podeu o no esteu interessats en avaluar, només caldrà que ens respongueu negativament a la nostra sol·licitud de disponibilitat.\n6. Com sabré que se m’han assignat expedients per avaluar?\nUna vegada hàgiu respost afirmativament a la nostra sol·licitud de disponibilitat, us farem arribar un correu electrònic avisant-vos del procediment a seguir per accedir als expedients.\n7. Puc utilitzar tots els navegadors? Haig de realitzar algun ajustament?\nEls navegadors que funcionen millor amb la nostra aplicació són Firefox i Explorer. Comproveu, a més, que el navegador estigui configurat de manera que els pdfs s’obrin en un document fora del navegador, i no en una pestanya del mateix navegador. D’altra manera, podeu tenir problemes per obrir-los.\n8. Quant de temps tinc abans no caduqui la meva sessió?\nSi no esteu fent servir l’aplicació, la sessió es tancarà automàticament passats 60 minuts.\n9. Sobre les fitxes d’avaluació: què passa si no omplo els camps al mateix moment? Puc omplir-los més endavant?\nNo cal omplir la fitxa d’avaluació completament en un mateix moment. Podeu anar desant la informació a mida que aneu treballant. Fins i tot, podeu sortir de l’aplicació, trobareu la informació que hàgiu desat quan torneu a entrar. Un cop acabada l’avaluació, l’heu de passar de provisional a definitiva abans de guardar per última vegada, i ja no es podran fer més canvis.\n10. Com puc saber la resolució de la convocatòria en la que he participat com a avaluador?\nL’AGAUR publica totes les resolucions de les convocatòries que resol a la pàgina web: http://agaur.gencat.cat\n11. Hi ha alguna remuneració prevista per exercir d’avaluador?\nSí. A la mateixa pàgina web d’avaluació podeu trobar actualitzat el quadre de retribucions als avaluadors. Els pagaments es fan efectius mitjançant transferència bancària. Els ingressos generats d’aquesta contraprestació seran declarats com a rendiments del treball a l'IRPF.\n12. Com es formalitza la relació contractual entre l’avaluador i l’AGAUR?\nUna vegada a l’any us trobareu a l’aplicació un contracte de prestació de serveis de validesa anual, que haureu de confirmar per poder treballar amb nosaltres. Us recomanem que el llegiu detingudament.\n13. Si formo part del cos d’avaluadors, puc presentar sol·licituds a les convocatòries?\nPodeu presentar-vos a les convocatòries de beques i ajuts de l’AGAUR sense cap mena d’inconvenient. La única cosa a tenir en compte és que no podreu avaluar expedients de les convocatòries en les que participeu com a sol·licitant.\n14. Sóc avaluador. Puc recomanar experts? Com ho haig de fer?\nLa recomanació d’experts per part dels mateixos avaluadors és benvinguda a l’AGAUR. Si voleu recomanar-nos un avaluador, envieu-nos un correu electrònic a avaluacio.agaur@gencat.cat amb el nom de la persona recomanada, la universitat o centre de recerca al qual pertany i el seu correu electrònic. Nosaltres ens posarem en contacte amb aquesta persona.\nData d'actualització: 22.07.2015\nCalendari Estratègia de RRHH per a investigadors


Dancing with the Clown: Rerefons distant, distàncies curtes\nJoana Serrat a La Doma.\nJOANA SERRAT + JUDIT NEDDERMANN\nTerra de Sons @ La Doma, La Garriga\nJoana Serrat és una cantant catalana que canta en anglès. Enregistra els seus discos al Canadà amb gent de l'òrbita d'Arcade Fire i Vic Chesnutt -i col·laboracions de Basia Bulat i Neil Halstead-, i aborda la música d'arrels anglosaxona amb un coneixement de causa i una voluntat renovadora que enllaça la seva figura amb les d'Alela Diane o Neko Case -amb aquesta última va compartir escenari a Barcelona fa prop d'un any i mig-. Per si encara no n'hi hagués prou, tota una autoritat mundial en so Americana com és la periodista Sylvie Simmons ha escrit del seu darrer disc, "Cross the Verge" (2016, El Segell del Primavera), que sona "com Mazzy Star participant en una antiga demo de Neil Young" -poden llegir la ressenya a l'edició de juny de la revista Mojo-. Poca broma, doncs.\nSerrat va actuar la nit passada al conjunt arquitectònic de La Doma, al terme municipal de La Garriga, en el marc del cicle Terra de Sons i compartint cartell amb Judit Neddermann. Un entorn singular, el d'una petita església gairebé mil·lenària amb l'altar com a improvisat escenari, i dues veus femenines de rerefons aparentment distant. Mentre la vigatana ha definit i internacionalitzat un discurs de naturalesa global, la del Maresme ha signat dos discos en solitari -el darrer es titula "Un segon" (2016, Satélite K)- que parteixen de la cançó d'autor en clau mediterrània. Ara bé, que programar-les en un mateix escenari podia resultar tot un encert va quedar clar per partida doble. Primer, quan Serrat va sortir a cantar els cors de "Nelita" durant la recta final del concert de Neddermann. I després, quan aquesta li va tornar el favor acompanyant-la a "Solitary Road".\nTant Serrat com Neddermann van oferir actuacions de format íntim, pròxim i mínim en el millor dels sentits, servint-se únicament de les seves veus i guitarres i triomfant en les distàncies curtes. Va trencar el gel Neddermann, despullant el seu repertori de tota sofisticació possible i presentant cançons com "Mireia" o "Amor i Roma" en la seva versió més orgànica, alternant peces d'ambdós discos i amanint-ne les interpretacions amb tot un anecdotari personal que va reforçar la seva connexió amb el respectable. Serrat, d'altra banda, va preferir centrar-se en el seu material més recent, el de "Cross the Verge", si bé no va dubtar a l'hora d'acceptar peticions del públic o de recuperar petites grans perles com "Yellow Rider", "The Secret" o "Green Grass". Probablement a Sylvie Simmons li hauria encantat; al respectable aplegat a La Doma també.\nEtiquetes de comentaris: Joana Serrat, Judit Neddermann, La Doma, La Garriga, Terra de Sons


Tot a punt per a l’organització del 6è Torneig d’Scrabble d’Altafulla | Notícies / Noticias Tarragona diari digital Tarragona21\nTot a punt per a l’organització del 6è Torneig d’Scrabble d’Altafulla\nEl Club d’Scrabble d’Altafulla de l’entitat Link Enllaç Social i l’Ajuntament d’Altafulla ja ho tenen tot a punt per celebrar aquest diumenge 24 de setembre la sisena edició del Torneig Local, que se celebrarà al Centre d’Entitats a partir de les nou del matí.\nA dia d’avui, s’hi ha inscrit una trentena de persones, i les inscripcions es mantindran obertes fins el mateix dia de la competició. Tal com ha explicat la presidenta del Club d’Scrabble d’Altafulla, Àngels Ribé, les inscripcions es tancaran oficialment a les deu del matí del mateix diumenge. Quant als participants ja inscrits, n’hi ha d’Altafulla, Creixell, Tarragona i Salou, i de la resta del territori català. També s’espera que, com s’ha produït en anteriors edicions, hi participin jugadors i jugadores d’arreu de l’Estat, especialment d’Aragó. Està previst que l’entrega de premis es dugui a terme a la tarda.\nEls membres del Club d’Scrabble d’Altafulla es reuneixen dues vegades al mes per jugar, i alguns d’ells participen en altres campionats que s’organitzen al nostre territori. Altafulla és capdavantera en aquest tipus d’organitzacions. A finals d’abril i principis de maig de l’any passat, el municipi va acollir el 18è Campionat d’Espanya d’Scrabble.\n22/04/2016 La Penya Ciclista d’Altafulla i l’Ajuntament organitzen la I Copa Infantil de BTT\n01/08/2017 Una enquesta afirma que el 80% de ciutadans d’Altafulla estan satisfets amb el govern local


Regal Free Gift\nAmb aquesta plantilla d'email responsive, ho tindràs fàcil si vols sorprendre els teus clients amb un regal. Una de les accions que més capten l'interès dels subscriptors és oferir alguna cosa de forma gratuïta, els regals sempre funcionen!\nUn disseny simple i clar farà que l'atenció dels teus subscriptors es centri en el veritablement important. El que captarà l'interès de l'usuari serà el regal que es podran emportar de forma gratuïta. No t'oblidis d'afegir a la teva newsletter un botó amb un call to action interessant que faci que el teu client vulgui saber més sobre la promoció.\nEl compte enrere inclòs a aquesta plantilla gratuïta, generarà una sensació d'urgència en els receptors i farà que millorin els resultats de la teva campanya.\nAquesta plantilla pots adaptar-la fàcilment a les teves necessitats i a la dels teus subscriptors, gràcies al nostre fàcil i intuïtiu editor online.\nA més, aquesta plantilla gratuïta conté un compte enrere que t'ajudarà a millorar les converses i a generar urgència.\nTotes les plantilles d'email d'Acrelia News, com la plantilla "Free Gift" que estàs veient ara, són responsive i estan preparades per visualitzar-se de forma òptima en els clients de correu més populars, navegadors i dispositius mòbils i tauletes.


Situació sociolingüística de la llengua catalana. Llengua catalana\nEl Baròmetre de l'ús del català a Internet de WICCAC (Webmàsters Independents en Català, de Cultura i Àmbits Cívics) disposa d'informació sobre l'ús del català als llocs web d'empreses i organitzacions establertes a Catalunya i en altres territoris de parla catalana. S'hi pot consultar l'actualització del resum mensual de situació del Baròmetre, on es pot comprovar l'ús del català en percentatge per sectors i sobre el total d'una mostra de més de 1.100 llocs web analitzats.\nConté una base de dades de coneixement de català a partir de municipis i comarques. Les dades, dels anys 1981, 1986, 1991, 1996 i 2001 estan organitzades segons: recomptes absoluts, sexe, edat, lloc de naixement, any d'arribada a Catalunya, nivell d'instrucció, ocupació i estudis en curs i territoris. Consulta interactiva d'estadístiques.\nConté dades estadístiques oficials (usos lingüístics de la població, usos lingüístics d’institucions i empreses, sistema d’indicadors lingüístics, cens lingüístic) i informació sobre els estudis en què ha participat la Direcció General de Política Lingüística.\nConté dades sobre la llengua a la docència, a les tesis doctorals i altres dades sociolingüístiques. Forma part del web del Servei de Llengua catalana de la Universitat de Barcelona.\nPresentació sobre la llengua catalana que té com a objectiu resoldre els principals dubtes que els participants en programes d’intercanvi universitaris puguin tenir sobre la realitat sociolingüística de Catalunya –i de l’àrea de parla catalana en general– i sobre com aquesta realitat es reflecteix en la vida universitària.


L'acord sobre el finan�ament no satisf� a ning�\nUna vegada arribats a un acord els tres partits al govern per tal de no trencar l'entesa han començat les declaracions dels implicats i en totes elles planeja un significatiu entusiasme molt mesurat.\nSuposo que els que remenen les cireres i els que han acceptat l'acord, coneixen les dades, els milions i els terminis. Els ciutadans sense carnet ens hem de refiar del que ens diuen els de dalt, sempre que hagin fet proves de credibilitat fins ara. No sabem quants milions arribaran a Catalunya, encara que asseguren que d'entrada el finançament «compleix molt satisfactòriament l‘Estatut», en paraules del Conseller Castells.\nHome, senyor Castells, complir «molt satisfactòriament» és una manera de dir que no el compleix del tot. També ens recorda que "tindrà actualitzacions de variables puntuals cada any i la revisió de variables estructurals cada 5 anys, de forma que...\nDe tots costats ens arriba avui el mateix missatge (o potser consigna): s'ha arribat a un acord amb el govern central sobre el finançament, i l'acord és un èxit de país i que „garantirà alhora la solidaritat i la justícia ".\nUna vegada ERC va deixar tranquil•la la margarida (si, no, si, no...) i va dir el que ja es pressuposava, és a dir un "si" per tal de no trencar al tripartit i obligar a noves eleccions, una molt discreta eufòria, massa discreta, s'està imposant.\nNingú coneix oficialment les xifres de l'acord ni els detalls (que segur que existeixen) ni els terminis ni, en el fons, res de res excepte l'espieta que ha parlat de 3.850 milions d'euros.\nTot i que l'anomenat acord arriba amb molt retard respecte els terminis de l'Estatut, ara ens convenceran a tots que és fantàstic, i la gent podrà anar de vacances sense aquesta...\nLa justicia enfrontada al govern: el cas de Su�ssa\nAhir, amb l'ajut de la policia cantonal de Berna, el Consell Federal de Jutges va entrar als locals de la policia judicial de Berna i es va emportar les claus de la caixa de cabals que conté els plànols de construcció d'una bomba atòmica.\nAquest aparent conflicte d'autoritats és un perfecte exemple de la independència del poder judicial respecte al poder polític i al legislatiu, i com a tal mereix algunes explicacions molt resumides perquè és realment un cas com un cabàs.\nTot comença el 14 d'octubre del 2004 quan la Fiscalia General suïssa obre una enquesta penal contra els germans Urs i Marco Tinner i el seu pare Friedrich per tràfic de material de guerra. Urs Tinner diu que ell havia avisat la CIA sobre les seves activitats.\nEl govern federal examina l'any 2007 uns documents sobre la construcció d'una bomba atòmica retrobats entre els papers dels...\nJordi Savall: un premi m�s que merescut\nJordi Savall ha estat distingit amb el Premi Nacional de Música de la Generalitat de Catalunya, cosa que ha alegrat a tots els seus molts seguidors i molt principalment els de Suïssa, que d'alguna manera també ha fet una mica seva aquesta distinció.\nCap a l'any 1968 va arribar Jordi Savall a Basilea on va arrodonir els seus estudis de viola de gamba, un instrument llavors molt oblidat, junt amb el professor August Wenzinger a la Schola Cantorum Basiliensis i a qui va succeir més endavant.\nAquesta escola de música d'altíssim nivell va ser fundada pel suïs de Basilea Paul Sacher, que va arribar a ser un dels homes més rics del món però que per damunt de tot fou un gran músic i un gran pedagog.\nMontserrat Figueras, l'excel•lent soprano i esposa de Jordi Savall, també va residir a Basilea on va ser peça fonamental per fundar els conjunts HESPERION XX i La...\nDe tant en tant em distrec mirant l'agenda dels membres de la família reial espanyola, més que res per intentar trobar algun argument que em faci canviar la meva opinió sobre la monarquia en general, i l'espanyola en particular.\nLa total intrascendència dels actes en que el Rei va estar present el mes de juny, per exemple, demostra l'escassa extensió i l'absoluta manca de profunditat de les seves activitats. El mateix es pot dir de la Reina o del (renoi!) Príncep de Girona.\nEn els 7 dies que portem del mes de juliol, el Rei ha tingut una única activitat oficial, literalment una "Audiencia a miembros de la Fundación Comité Español de los Colegios del Mundo Unido, patrocinadores de becas y alumnos becados". Cap agenda estressant i això que encara no han començat les vacances a Mallorca.\nPer cert, ¿algú sap quan costa a l'estat el manteniment tot l'any del iot...\n07 de Juliol del 2009\nLa t�ctica de Madrid\nPotser és casualitat, o és que tinc la pell molt fina però em sembla que a Madrid s'han especialitzat en distreure l'atenció de les coses importants, i ho fan amb un estil professional impactant.\nAh!, i quan dic Madrid vull dir tant el govern central com el Real Madrid C.F. que per damunt de possibles diferències d'ordre politic, semblen estar d'acord en fer volar els coloms perqué ens quedem bocabadats mirant al cel, mentre ens remouen la catifa.\nDe manera regular s‘encen l‘anomenat problema de la llengua a Catalunya sempre coincidint amb decisions sobre temes importants. El govern de Madrid espera el moment que creu millor per prendre decisions sobre assumptes de Catalunya de tal manera que la gent estigui distreta o ocupada en altres coses. La darrera data del senyor Rodríguez per l'acord de finançament, que coincideix amb les vacances per una part del país, demostra que la...\nÉs quasi obligat avui, de Suïssa estant, parlar de dos esportistes que representen de manera molt clara el caràcter, el tarannà i fins i tot la discreció d'aquest país petit poc acostumat a inflar el pit i a anar pel món amb aires de suficiència.\nEl triomf dur i difícil d'ahir a Wimbledon a fet de Federer, estadísticament, el millor jugador de tots els temps. Ha estat set vegades seguides finalista a Wimbledon, i només n'ha perdut una (contra Nadal) i ha guanyat fins ara 15 torneigs del Grand Slam de manera que no hi ha cap casualitat en el fet d'assolir un lloc d'honor.\nPerò molt més important que tots els records és la persona Federer: sempre educat, amb un joc agressiu quan convé però mai desgavellat, demostrant un gran respecte pels rivals quan guanya i quan perd. I que no s'amaga de demostrar els seus sentiments com l'any passat quan va plorar davant de tota...\n04 de Juliol del 2009\nEl finan�ament i ballar de capoll\nEl dia 15 de juliol està com aquell qui diu a punt d'arribar sense que ningú tingui la seguretat que serà una data històrica. El president espanyol senyor Rodríguez, molt acostumat a dir i a desdir, va fixar recentment la data del 15 de juliol com a límit per tancar l'acord sobre el nou finançament.\nMontilla no obre boca ja que sap perfectament que posar per enèsima vegada una data a l'acord va ser un error de Madrid. Joan Saura surt amb romanços al dir que la data no és important sinó que lo millor és un bon acord sigui quan sigui. Artur Mas és l'únic que diu el que tothom pensa: que el govern de Madrid incomplirà el nou termini.\nQue el senyor Rodríguez i el seu equip ens fan ballar al so de la flauta que toquen, no és res nou. Quan una baldufa balla cap per avall es diu que balla de capoll. Per extensió, ballar de capoll és...\nAvui fa 150 anys de l'arribada del primer tren de Barcelona a Manresa, cosa que va omplir d'esperances de progrés a tots els polítics locals i la població de l ‘època.\nEl temps del recorregut inaugural va ser de 80 minuts, és a dir 9 minuts més del que necessita avui el tren més ràpid pel mateix tram. Naturalment que els trens d'avui són més ràpids i que han augmentat molt les parades però és una vergonya que la connexió entre una ciutat de la importància pròpia i comarcal de Manresa i la ciutat de Barcelona sigui tan lamentablement deficient.\nRENFE, cal repetir-ho i recordar-ho, ha tractat molt malament a Catalunya. Les rodalies, base essencial de les activitats laborals de molts milers de persones, són impresentables i les avaries i els retards estan a l'ordre del dia. L'aeroport de Barcelona disposa d'una connexió RENFE amb uns horaris del tot...\nTots sabem que els gests polítics fan part d'una estratègia de comunicació molt meditada, sovint arranjada entre les dues parts oposades, i que permeten acontentar tothom.\nAixò no exclou, però, que determinades situacions responguin a la realitat, fins i tot amb la «mise en scène» necessària. Per exemple la trobada d'ahir al Palau de la Generalitat entre el president José Montilla i el lider de CiU, Artur Mas.\nEl motiu era la votació al Parlament de la LEC (Llei d'Educació de Catalunya) que per cert fou aprovada clarament, amb els vots del PSC, d'ERC i CiU, el vot parcial d'ICV i (naturalment) amb els vots en contra del PP i el Grup Mixt. Moltes han estat les reunions prèvies al consens i potser fins i tot les trobades entre Montilla i Mas que no s'han publicat.\nEl més important és que la llei (¿perquè no Llei d'Ensenyament de Catalunya?) hagi arribat a bon...


Emmarcat dins el Pla Local de Joventut 2016-2019, La Brigada Jove, és un projecte social la finalitat del qual és crear ocupació pels i les joves de la vila. Els destinataris del projecte són joves de 16 a 18/21 anys empadronats a Caldes de Malavella i porta fent-se des del 2008.\nL’objectiu general de la Brigada Jove és oferir una primera experiència laboral positiva a un total de 9 joves durant la temporada d’estiu. Els participants desenvolupen tasques de suport a la Brigada Municipal d’Obres i Serveis o administratives a l’Ajuntament (des del 2017). A més, del programa laboral el projecte de Brigada Jove compta amb un programa formatiu que vol donar eines bàsiques d’orientació laboral als participants.\nAquesta ha estat la 10a edició de la Brigada Jove en el nostre municipi i ha comptat amb la participació de 9 joves (5 al juliol i 4 a l’agost) i l’acompanyament d’un monitor.\nAquesta ha estat la primera edició en incorporar la figura de l’Auxiliar administratiu a la Brigada Jove. El jove ha treballat a l’Oficina de Turisme durant el mes de juliol fent tasques de suport administratives i atenció al públic.\nCom cada any, els participants peons, han fet tasques de suport a la Brigada Municipal, han fet la campanya de prevenció del Mosquit Tigre, i han rebut formacions relacionades amb l’orientació laboral.\nAquesta ha estat la 9a edició de la Brigada Jove en el nostre municipi i ha contat amb la participació de 8 joves (4 al juliol i 4 a l’agost) i l’acompanyament d’un monitor.\nCom cada any, els participants han fet tasques de suport a la Brigada Municipal, han fet la campanya de prevenció del Mosquit Tigre, i han rebut formacions relacionades amb l’orientació laboral.\nEn les dues avaluacions que s’han fet amb els grups, han destacat que tot i que hi havien feines dures, els hi ha agradat molt formar part del projecte, ja que han après eines i recursos per entrar al món laboral i han pogut compartir-ho amb amics del poble i el monitor, l’Eugeni, el qual ha treballat per orientar de forma personal a tots els joves.\nGràcies per aquests dos mesos i la feina feta!\nAquest estiu ha tingut lloc la 8a edició del projecte de la Brigada Jove i s’ha contractat a 8 joves del municipi i una monitora de lleure per a realitzar tasques de suport a la Brigada d’Obres.\nEn aquesta edició, s’ha mantingut la formació relacionada amb la inserció laboral, des del coneixement de l’objectiu professional, la creació del currículum, el treball sobre les competències i el desenvolupament de les entrevistes de treball.\nEls joves han dut a terme tasques relacionades amb la rehabilitació del mobiliari urbà del nucli i urbanitzacions, la neteja d’espais i parcs o el repartiment dels tríptics preventius del Mosquit Tigre.


Cervera acull divendres la presentació de l’obra polifònica ‘Història Mundial de Catalunya’ i dissabte inicia el cicle ‘Diàlegs artístics amb el patrimoni’ – Comarques de Ponent\nCervera acull divendres la presentació de l’obra polifònica ‘Història Mundial de Catalunya’ i dissabte inicia el cicle ‘Diàlegs artístics amb el patrimoni’\nUn relat polifònic de Catalunya que explica 124 episodis a través de la veu de 99 experts. Amb aquests elements, l’historiador Borja de Riquer ha coordinat Història Mundial de Catalunya. L’obra es presentarà el divendres 29 de març, a les 8 del vespre, a l’antiga Biblioteca de la Univeristat de Cervera. En l’acte hi seran presents l’autor i el periodista, escriptor, filòsof i president del Grup 62, el cerverí Josep Ramoneda. Es tracta d’una activitat vinculada al cicle Córrer la veu, amb el qual Cervera Capital de la Cultura Catalana 2019 vol propiciar les activitats a l’entorn de la lectura.\nHistòria Mundial de Catalunya centra la seva anàlisi en les connexions i les influències dels catalans amb l’exterior. D’aquesta forma, repassant els fets històrics des de la prehistòria fins a la tardor de l’any 2017, l’obra vol enllaçar el passat, el present i dibuixar el futur de Catalunya i la seva relació amb la resta del món.\nEssent fidel a un dels eixos temàtics de Cervera 2019, el mateix divendres 29, el campanar de la plaça Major de Cervera acollirà la recuperació dels tocs de campanes a les 3 de la tarda. Aquesta acció, que es repetirà els divendres 5 i 12 d’abril, intenta recuperar i publicar aquest patrimoni material i immaterial a través de la recerca. Els tocs han estat preservats per l’Associació Cultural de Campaners de Cervera.\nTret de sortida a ‘Diàlegs’\nEl dissabte 30 de març, a les 9 de la nit, s’inaugura l’exposició Sakura – Una mirada d’aquí a l’Orient inspirada en l’ametller, la primera de les activitats de ‘Diàlegs’. Aquest cicle està basat en accions artístiques de descoberta patrimonial. En aquesta mostra, que tindrà lloc a la Capella de l’Incendi, l’artista i fotògraf cerverí Sebastià Caus reivindica la importància del paisatge de proximitat. Caus estableix un diàleg entre els ametllers i el paisatge com a elements que formen part del patrimoni natural de la Segarra. Per fer-lo possible, utilitza imatges de gran format, recursos audiovisuals, obres amb volum i sensacions olfactives.\nA partir d’aquests elements, Caus estableix un diàleg entre els ametllers i el paisatge, entre la seva floració i la seva infantesa, entre els nostres ametllers i els cirerers japonesos, que es tradueix en intervencions artístiques al carrer Major, a la Capella de la Mare de Déu de l’Incendi i un camp d’ametllers.\n‘Tastet’ d’aules de sons\nCompartir experiències i crear vincles amb el món i la cultura popular. Aquest és l’objectiu del Tastet, una trobada d’escoles de música tradicional que tindrà lloc el dissabte 30 de març a diversos espais de la capital de la Segarra. Durant el matí, es duran a terme tallers i al migdia un dinar popular, després del qual els participants mostraran el resultat del qual han estat treballant, amb una cercavila de músics per la població i amb l’estrena d’una peça o ball, que s’afegirà com a patrimoni per Cervera.


Ludificació educativa: #breakoutedu | reporteducació SERVEI EDUCATIU\nSegons Oriol Ripoll, la gamificació és fer viure com una experiència de joc una activitat que no ho és. Quan arriba al món educatiu aquesta premissa porta implícita dues conseqüències: per una banda els educadors han de transformar la seva mirada davant les activitats educatives pensant-les en clau d’experiències d’aprenentatge, i per l’altra han de pensar com dissenyen aquestes experiències agafant elements propis dels jocs… Gamificar “és un procés de transformació educativa a través del qual les experiències d’aprenentatge són viscudes com un joc”.\nUn exemple seria el BreakOutEdu que segons Christian negre tracta de dissenyar experiències educatives mitjançant un joc immersiu derivat dels populars Escape Rooms. En aquest cas, en lloc d’haver de sortir d’una habitació tancada, l’objectiu consisteix en obrir una caixa tancada amb candaus. Per aconseguir-ho cal resoldre problemes i enigmes que els proporcionen els diversos codis per anar obrint els candaus. En el seu web podreu trobar una llista de tot el material bàsic del kit per preparar la Caixa Misteriosa, i que podreu demanar en préstec al Servei Educatiu del Baix Llobregat-6, si us cal.\nLa guia amb experiències, vídeos, jocs, eines i recursos del #BreakOut i EscapeRoom aquí.


Amb vetusta gonella: Joan Veny i Clar\nJoan Veny i Clar (1932)\nAvui estic content, perquè Mestre Joan Veny ha afegit als seus nombrosos guardons el premi més il·lustre de les nostres lletres, que Òmnium Cultural atorga, des de 1969, «a una persona que per la seva obra literària o científica, escrita en llengua catalana, i per la importància i exemplaritat de la seva tasca intel·lectual, hagi contribuït de manera notable i continuada a la vida cultural dels Països Catalans». Penso que la definició li escau perfectament.\nJoan Veny i Clar és catedràtic de Filologia Catalana a la Universitat de Barcelona i és membre de l'Institut d'Estudis Catalans. Ha fet recerca en el camp de la dialectologia, l'edició de textos i la història de la llengua. L'etimologia és un camp al qual ha dedicat una atenció especial. És l'autor de llibres com Els parlars catalans (1978, 2002), Estudis de geolingüística catalana (1978), Mots d’ahir i mots d’avui (1991), Dialectologia filològica (1993) Onomàstica i dialectologia (1996), Llengua històrica i llengua estàndard (2001), Contacte i contrast de llengües i dialectes (2006), Per una història diatòpica de la llengua catalana (2009) i De geolingüística i etimologia romàniques (2012); i és el codirector de l'Atles Lingüístic del Domini Català (ALDC), que ja ha publicat 6 volums, a més del Petit Atles Lingüístic del Domini Català, que n’ha publicat quatre. És membre destacat de l'equip de redacció de l'Atlas Linguistique Roman. I com a estudiós de la diversitat dialectal de la llengua catalana, sap i proclama arreu que aquesta riquesa de variants geogràfiques i diacròniques no és símptoma de disgregació, sinó que és la millor prova de la unitat d’una llengua.\nReconegut internacionalment com una de les màximes autoritats en geolingüística i dialectologia,és també un mestre en lingüística romànica, lexicografia històrica, fonètica històrica, etimologia, onomàstica, gramàtica, terminologia, semàntica i cultura popular. Mestre meu i sempre admirat amic, em va fer l’honor de deixar-me participar en l’ALDC fent les enquestes de Balsareny els anys 1984-85. A més, va dirigir, amb la paciència i la bonhomia que el caracteritzen, la meva tesi sobre Noms de lloc i de persona de Balsareny.\nCom a mostra del seu pensament, posaré aquí un fragment d’una entrevista que li van fer al diari ‘ARA Balears’ (29-5-2013):\n«El model de llengua que s'està impartint des de l'Institut és un model participatiu. No és un estàndard radical, que tingui en compte només un dialecte, com va passar a Itàlia i a França, on el toscà i el francià s'imposaren sobre els altres. El català és una llengua amb poques diferències dialectals, a més. Perquè el territori és modest. I també perquè tenim dialectes constitutius, que deriven directament del llatí, i dialectes consecutius, resultat de la denominada reconquesta, on arriben uns dialectes ja fets. Aquest és el cas de les Balears, que no presenta diferències gaire profundes respecte del català central. Pompeu Fabra ja va incloure, tant a la seva Gramàtica com al seu Diccionari del 1932, una sèrie de mots propis de les Illes Balears i del País Valencià. I l'Institut els ha incrementat notablement. El model català de llengua no és, per tant, exclusivista. Això no vol dir que no hi hagi hagut persones que han pecat d'un excés de centralisme. [...]\nLa política pot desvirtuar les realitats lingüístiques. Les llengües no vénen determinades pels límits polítics o administratius, tal com sembla que pensen els que ara denominen Lapao al català de la Franja, obviant tots els criteris lingüístics i històrics imaginables. [...]\nEvidentment, la política pot reconfigurar la realitat lingüística d'un territori. Basta veure el que va passar a la Catalunya Nord. Exercida de manera brutal, la política pot extingir llengües, minoritzar-les o transformar-les decisivament. Fins i tot pot fer creure a la gent que parla una llengua diferent de la que parla. Ara bé, jo crec que avui la gent està més informada que mai, i és molt més difícil enganar-la.»\nCom que Joan Veny no és poeta —almenys que jo sàpiga—, he volgut posar en aquest blog, en homenatge a ell, un poema del científic i poeta David Jou, un fragment del qual Veny va utilitzar en un dels seus escrits:\nA la proa del llenguatge hi ha escuma i turbulència,\nquin vent de futur hi ha al fons dels diccionaris.”\n[De L’èxtasi i el càlcul, Columna, 2002]\nEtiquetes de comentaris: Jou, Poesia segle XXI\nAugust Garcia 10 de febrer de 2015 a les 8:11\nCelebro també molt aquesta distinció que ret els honors que es mereix una persona com Joan Veny, que podem dir que ho ha donat tot per la investigació i la defensa de la nostra llengua.\nKRT 10 de febrer de 2015 a les 13:20\nTotalment d'acord, August. Gràcies pel comentari.\nKRT 10 de febrer de 2015 a les 14:48\nEl Jaume em diu, `per email:\n"Tu en deus estar joiós, però jo també. Durant alguns anys, ja ho saps, va formar part del Jurat del Premi Oms i de Prat i això vol dir, compartir reunions, actes i sopars. Sempre vam congeniar. El país i la llengua se n'ha de felicitar. Un gran patrici i un gran savi."\nKRT 10 de febrer de 2015 a les 15:01\nSí, Jaume, ja sé que us coneixeu i que hi vas intervenir colze a colze durant anys, com a membres del jurat d'aquells premis històrics.Tens raó, és una gran persona.\nKRT 11 de febrer de 2015 a les 17:15\nEl Jordi em diu per email:\n"Estic d'acord amb tu: el Dr. Veny s'ho mereix de sobres. Ens hem conegut arran d'algun congrés, on vam compartir presidència de sessió. És divertit, a més de savi. I parla el pus bell catalanesc de Mallorca. Resulta que és de la mateixa promoció que la meva sogra (només deu anys més gran que jo) i que es troben almenys un cop a l'any per celebrar-ho.\nApa, doncs, premi també per a tu, deixeble aprofitat seu.\nKRT 11 de febrer de 2015 a les 17:18\nGràcies, Jordi. Tens raó: tot i ser un pou de saviesa, admirat i reconegut en àmbits acadèmics de tot el món, quan hi parles resulta que és una persona planera, afable i divertida: res més allunyat de l'intel·lectual que viu en una torre de vori. Una gran persona.\nJosep 13 de febrer de 2015 a les 13:36\nÉs un gran reconeixement. Ramon, se que estaràs força content per la distinció del Dr. Veny, i per la seva saviesa.\nKRT 13 de febrer de 2015 a les 13:39\nSí, Josep, penso que s'ho mereix perquè ha fet, i continua fent, una feina molt important en geolingüística romànica. Gràcies pel comentari.


El ple de Banyeres del Penedès aprova l'amortització total del deute del camp de futbol\nEs va aprovar per unanimitat el passat dijous dia 19 de juliol en sessió ordinària.\nImatge del ple municipal de Banyeres del Penedès. Eix\nEl passat dijous dia 19 de juliol es va fer a Banyeres del Penedès, el ple ordinari corresponent al mes de juliol. En aquest ple es va aprovar per unanimitat l'amortització total del deute per la instal·lació de la gespa artificial del camp de futbol per un import de 218.120,47 euros.\nAquest préstec es va demanar l'any 2014 per un import total de 456.084,09 euros, tenia venciment l'any 2021 i un tipus d’interès nominal anual del 5,2100 %. Així mateix el ple de Banyeres també va aprovar l'amortització parcial de 8.742,33 euros corresponent a un préstec vigent per finançar l’obra de subministrament d'aigua al Baix Penedès. Aquest préstec es va demanar l'any 2009 per un import de 338.718 euros, amb un tipus d’interès vigent del 1,276%, i després d'aquesta amortització parcial quedaran 50.607,92 euros de deute pendent.\nAquesta amortització ha estat gràcies a la distribució del superàvit de l'any 2016 i de la bona gestió municipal de l'actual equip de govern, estalviant a l'ajuntament poc més de 16.000 euros amb aquestes dues operacions.\nRecordem que l'any passat, ja es varen realitzar diverses amortitzacions anticipades d’operacions de crèdit per un valor de 71.430,72 euros, cancel·lant així varis crèdits que l'Ajuntament tenia amb entitats bancàries.\nL'equip de govern format pels grups municipals BNY-ICV, continuarà treballant per poder seguir reduint el deute de l'Ajuntament.\nCamp futbol Banyeres


ELS NUCLIS ZOOLÒGICS\nÀlex Cuadros i Andreu – Publicat a la revista Cinegeticat nº8 (Setembre de 2015)\nUna de les qüestions que més preocupa els caçadors actualment és la legalització de les seves gosseres esportives. El que volen saber és, concretament, si cal estar donat d’alta com a Nucli Zoològic o no.\nLa resposta a aquesta pregunta no és senzilla. Es preveia, ja des dels inicis dels 80, que la Llei de protecció dels animals, incorporés aquest punt, però, ara per ara no existeix encara aquest reglament. Existeix, però, una proposta elaborada l’any 2011 pendent d’aprovació i validació per la Generalitat de Catalunya.\nLa normativa en vigor (que es pot trobar per Internet) que regula amb caràcter genèric la matèria és la següent:\nA nivell estatal trobem l’ Ordre de 28 de juliol de 1980, per la qual es donen normes sobre nuclis zoològics, establiments per a l’equitació, centres per al foment i cura d’animals de companyia i similars (BOE núm. 219 – 11/09/1980).\nD’acord amb aquesta normativa, es pot dir que els nuclis zoològics són aquells espais físics en què es fa alguna activitat amb animals, per exemple, llocs destinats a l’exhibició d’animals, instal·lacions per al manteniment d’animals de companyia, establiments de venda, centres de cria d’animals, centres de recollida d’animals, domicilis de particulars on es fan vendes o altres transaccions amb animals i altres de característiques similars que es determinin per via reglamentària (pendent d’aprovació).\nEs considera animal de companyia l’animal domèstic que les persones tenen, generalment, a casa. De totes maneres, encara que no visquin en llars particulars i siguin gossos de treball, és a dir, un gos de rastre, un de mostra, un coniller, un llebrer, un cobrador, etc. els gossos de caça també són considerats animals de companyia, com ho són TOTS els gossos, els gats i les fures.\nEstan obligats a inscriure’s al Registre de Nuclis Zoològics els centres i/o establiments següents:\nAquests centres i/o establiments han de presentar la sol·licitud d’inscripció al Registre dels Serveis Territorials del departament competent del lloc on s’ubica el nucli zoològic (per fer aquest tràmit cal abonar una taxa de 53.30€) juntament amb la documentació següent:\nCòpia DNI/NIF/NIE de la persona sol·licitant i/o del representant.\nCòpia de la documentació i acreditació de la representació, si escau.\nCòpia de la documentació acreditativa de la titularitat del nucli (centre i/o establiment).\nMemòria de l’activitat que inclogui el projecte d’instal·lació i la llista d’animals censats (model normalitzat).\nLlicència municipal, substituïda des del 2012 per una comunicació a l’ajuntament.\nPrograma d’higiene i profilaxi elaborat per un veterinari.\nA més, els nuclis zoològics han de complir els requisits següents:\nEmplaçament adequat, dotat dels mitjans necessaris per a l’aïllament sanitari.\nInstal·lacions i equips que permetin el maneig higiènic de l’establiment.\nDotació d’aigua potable i de desguassos que garanteixin l’absència de perjudicis per a l’entorn, les persones i altres animals.\nMitjans per a la neteja i la desinfecció del recinte dels animals, del material que hi està en contacte i dels vehicles utilitzats per al transport, en cas d’utilitzar-ne.\nLes instal·lacions han de garantir unes condicions de confort durant tot l’any en l’allotjament concret dels animals i el compliment del que, en aquest aspecte, disposa la Llei de protecció dels animals.\nSistema d’eliminació d’excrements i orina (normalment es contracta una empresa).\nSistema de destrucció o eliminació de cadàvers (normalment es contracta una empresa) .\nEls titulars dels nuclis hauran de garantir l’absència de perjudicis a tercers o a l’entorn i seran responsables del que els seus animals puguin ocasionar. En aquest sentit, cal tenir en compte els problemes més habituals que causen conflictes amb els veïns com els sorolls pels lladrucs dels gossos o la pudor.\nEl preu per donar d’alta un Nucli Zoològic, tenint en compte la documentació necessària, els professionals implicats i el material necessari, sol anar dels 1.000 € als 3.000 €. Aquesta quantitat pot pujar considerablement si s’han de realitzar obres per adequar les instal·lacions a la normativa, o bé si són de nova creació.\nLa normativa NO preveu un nombre mínim de gossos a partir del qual cal donar-se d’alta al Registre de Nuclis Zoològics. El criteri administratiu és, però, que a partir de 5 gossos és possible inscriure’s. De totes maneres, el nombre és més petit en casos com quan les condicions higièniques i sanitàries no són correctes, quan es fa cria i quan es venen gossos. La venda de cadells per qualsevol mitjà (de manera verbal, telemàtica o, fins i tot si hi ha papers) sense Nucli Zoològic implica una sanció.\nTotes aquelles persones que tinguin canilles de gossos i en facin servir 15 o més d’obtenir la llicència tipus C, que té un preu de 50.30€ l’any, de manera obligatòria. L’obtenció de la llicència per Internet, a través de l’Oficina Virtual de Tràmits (OVT), té un descompte del 10%, igual que la resta de llicències (A, A3, A5, AT, JA, B, JB).\nL’article 10 de l’Ordre de 28 de novembre de 1988, de creació del Registre de nuclis zoològics de Catalunya estableix que són causes de baixa al Registre les següents: la suspensió de l’activitat durant més de 12 mesos, el cessament de l’activitat i l’incompliment de qualsevol dels requisits necessaris per poder ser inscrits.\nLes modificacions de l’activitat que comportin ampliacions, trasllats o canvis de titularitat s’han de comunicar al Registre. En aquest sentit, cal recordar que els establiments registrats només podran realitzar les activitats per les quals han estat autoritzats i registrats i es considerarà clandestina qualsevol altra. És necessari, també, comunicar tant la suspensió com el cessament de l’activitat.\nEls centres i/o establiments corresponents a la secció de nuclis zoològics, la secció d’instal·lacions per al manteniment temporal d’animals domèstics i la secció d’establiments de venda d’animals han de portar un llibre de registre en què s’especifiqui, per a cada animal, el següent:\nData d’entrada i procedència amb identificació individual de l’espècie o raça.\nData de sortida i destinació. Hi han de constar les baixes d’animals per mort, venda o altres motius.\nCONDICIONS DE MANTENIMENT DELS ANIMALS DE COMPANYIA\nEntre els requisits hi ha el que exigeix que els posseïdors d’un animal de companyia proporcionin aliment, l’aigua, allotjament i les condicions ambientals d’espai, ventilació, humitat, temperatura, llum, aixopluc i cures necessàries a l’animal per evitar que aquest pateixi cap sofriment i per satisfer les seves necessitats vitals.\nAltres punts importants del decret són els següents:\n1- Els animals de companyia, especialment els que es mantenen en zones exteriors i en caneres, han de disposar d’espai suficient i d’aixopluc. Els animals d’un pes superior als 25 kg no poden tenir com a habitacle espais inferiors a 6 m2, amb excepció d’aquells que romanguin en les caneres municipals.\n2- Es prohibeix mantenir els animals de companyia en un lloc sense ventilació, sense llum o en condicions climàtiques extremes.\n3- La retirada dels excrements i dels orins s’ha de fer diàriament i s’han de mantenir els allotjaments nets, desinfectats i desinsectats convenientment.\n4- Els gossos de guarda i, en general, els gossos que es mantenen lligats o en un espai reduït no poden restar en aquestes condicions de manera permanent. Els animals de companyia en edat adulta han de disposar d’un grau superior de llibertat de moviments. Així mateix, han de poder accedir a una caseta o aixopluc destinat a protegir-los de la intempèrie. L’aixopluc ha de ser impermeable, d’un material que aïlli de suficientment i que no pugui produir lesions a l’animal. Ha d’estar convenientment airejat i s’ha de mantenir permanentment en un bon estat de conservació i de neteja. En tot moment s’han de prendre les mesures que calgui per evitar l’entrada d’aigua o l’escalfament excessiu de l’aixopluc.\n5- Els animals de companyia mai no poden tenir com a allotjament habitual els celoberts o balcons.\nEls animals de companyia han de disposar d’aigua potable i neta i degudament protegida del fred a l’hivern per evitar que es geli. Se’ls ha de facilitar una alimentació equilibrada i en quantitat suficient per mantenir uns bons nivells de nutrició i salut.\n1- Només es permet quan, per causes justificades, s’han de mantenir subjectats en un lloc concret durant un espai de temps determinat.\n2- El mètode de subjecció habitual són les cadenes escorredores. Les cadenes fixes només s’utilitzaran quan la impossibilitat d’instal·lar una cadena escorredora sigui justificada.\n3- El collar i la cadena han de ser proporcionals a la mida i a la força de l’animal, no poden tenir un pes excessiu ni impossibilitar els moviments de l’animal. En cap cas la longitud de la cadena serà inferior als 3 metres.\n4- Les cadenes escorredores han d’anar sobre un cable horitzontal i han de permetre que l’animal pugui jeure i pugui arribar a l’aixopluc.\n5- Les cadenes de tipus fix han de portar un dispositiu que eviti la torsió o el seu enrotllament i la consegüent immobilització de l’animal.\n6- En cap cas el collar dels animals de companyia que es mantenen lligats ha de ser la mateixa cadena que el lliga, ni un collar de força o que produeixi estrangulació.\nEstà prohibit mantenir els gossos en vehicles estacionats més de 4 hores. En cap cas pot ser el lloc que els albergui de manera permanent.\nDurant els mesos d’estiu els vehicles que alberguin en el seu interior algun animal de companyia s’han d’estacionar en una zona d’ombra i estar ventilats en tot moment.\nEstà prohibit tancar els animals de companyia al maleter dels cotxes, llevat que s’adeqüi un sistema apropiat que garanteixi un aireig eficaç i que eviti una possible intoxicació dels animals deguda als gasos originats pel mateix vehicle.\nEls posseïdors de gossos que per la seva mida o per les característiques de l’espècie puguin considerar-se potencialment perillosos han de prendre les mesures necessàries per garantir la seguretat ciutadana i la dels altres animals. En aquest sentit, cal fer referència a la normativa de gossos potencialment perillosos, és a dir, a la Llei 10/1999, de 30 d juliol i al seu reglament, el Decret 170/2002, d’11 de juny, que son fàcilment consultables.\nL’article 15.1 del Decret Legislatiu 2/2008, de 15 d’abril, pel qual s’aprova el text refós de la Llei de protecció dels animals, estableix que els gossos, els gats i les fures han de ser identificades mitjançant una identificació electrònica amb la implantació d’un microxip homologat o altres sistemes que es puguin establir per via reglamentària. Aquesta previsió s’ha desplegat normativament mitjançant el Decret 328/1998, de 24 de desembre, pel qual es regula la identificació i el Registre d’animals de companyia.\nL’article 4.1 d’aquest decret disposa que el marcatge dels animals de companyia ha de ser realitzat en condicions d’asèpsia per personal qualificat que pertanyi a una entitat reconeguda pel departament competent per a la gestió dels sistemes d’identificació, d’acord amb el que estableix l’article 6.1 del Decret. Des de juliol de 2015 les competències en animals de companyia, parcs naturals, fauna i flora protegida, nuclis zoològics, experimentació animal, etc., és a dir, la Subdirecció de Biodiversitat ha passat del Departament d’Agricultura, Ramaderia, Pesca, Alimentació i Medi Natural al Departament de Territori i Sostenibilitat de la Generalitat.\nEn aquest sentit, l’article 6.1 del decret esmentat preveu que la gestió dels sistemes d’identificació podrà ser realitzada per entitats que hagin estat reconegudes oficialment pel departament competent. Aquestes entitats controlaran l’assignació del codi, l’aplicació del tatuatge, o microxip, i l’arxiu de les dades, de manera que es garanteixi la seva fiabilitat i confidencialitat.\nI recordeu, “Mal no feu, mal no prengueu”.\nHashtags cacera gossos de caça nuclis zoològics senglar


Bodega Bartolí, la cuina que va aturar el temps | Sant Antoni (i part de l'estranger)\n← La Chirusa és un nom de tango\nLa Createca, per al cos i la ment →\nDedicant-nos al què ens dediquem, és hora de dir que hi ha una sèrie de coses que ens porten a Sants sempre que podem. La primera és que el que en altres zones de Barcelona és o sembla tendència, allà és de tota la vida. Tan natural i quotidià que la majoria de les joies que hi ha escampades podrien passar desapercebudes per als vianants forasters. I així és la Bodega Bartolí, un lloc que està a punt d’arribar al 75è aniversari i al qual ens agradaria anar dinar cada dia, perquè ens ha demostrat que té prou arguments perquè no te’n cansis mai.\nAl local se li nota l’acció d’alguna o altra reforma al llarg de les dècades, però conserva l’aire antic de la fusta a les bigues del sostre i a les bótes, algunes de les quals són enormes. El menjador es divideix en dues estances i a la de més al fons hi ha la cuiina, a la vista de tothom. Al mig del pas, desacomplexadament, s’hi apilen caixes de llaunes i ampolles. I a les parets hi pengen emmarcades les imatges d’altres èpoques. Allà on el Gelida té una fotografia enorme del Barça de fa més de cinquanta anys, aquí hi ha un equivalent perico, en homenatge clar a Joan Bartolí, un històric a la defensa de l’Espanyol i oncle dels dos germans, Albert i Vicenç, que ara són la tercera generació que es fa càrrec del negoci.\nEl Bartolí no va ser sempre un restaurant. Es va fundar el 1939 com a celler de vins i licors, amb la tipica barreta per servir cafès i barreges diverses. Com ha passat en molts altres casos, es va anar transformant en una casa de menjars casolans gràcies a les habilitats de la mestressa. La resta és tradició.\nDels fogons surt una cuina catalana consistent, dels cargols al fricandó, amb ingredients frescos i de primera qualitat. Les verdures i els bolets -en temporada- tenen una reputació important, així que, encara que hi vagis pel tall, no convé deixar de banda la guarnició, que sempre és suculenta i te la poden posar al gust.\nRecomanar alguna cosa es fa difícil per la gran varietat de plats que ofereix el menú del migdia, a més de les diverses especialitats fixes o de temporada. Entre aquestes últimes, els remenats d’ou tenen una fama ben merescuda. I no només per dinar. Els esmorzars de forquilla del Bartolí són d’aquells que et mantenen calent tot el dia.\nFora d’hores s’hi pot anar de tapes i, evidentment, és obligat anar a fer el vermut alguna vegada (el vermut, en els temps que corren, ja no té hores). Tenen conserves de les bones (el combinat és espectacular), amb anxoves i seitons de primera, i unes croquetes que fan dir sí senyor. Del vermut de la casa ens expliquen que no saben exactament d’on ve, però que els el porta el mateix home de Tarragona des de fa quaranta anys. I sona com si quaranta anys no fos res.\nPreu: 1 remenat de trompetes de la mort i botifarra negra, 1 calamars a la planxa, 1 canya, vi, 1 carajillo J&B – 25,10 euros\nBodega Bartolí: [mapa] \nAquesta entrada s'ha publicat en A l'estranger, Bars, Bocates, Esmorzars de forquilla, Menú, Restaurants, Sants / Hostafrancs, Tapes, Vermutets i etiquetada amb anxoves, bolets, cargols, casolà, Catalunya, celler, combi, conserves, croquetes, remenat, seitons, Vallespir, vi. Afegiu a les adreces d'interès l'enllaç permanent.


Preguntes freqüents - Vols en globus per regalar\nAlgunes preguntes habituals amb resposta\nLa temperatura durant el vol a dalt del globus es la mateixa que a terra, cal anar vestit amb la roba habitual per l'època i calçat tancat preferiblement esportiu, com si anessiu d'excursió.\nRecomanem una gorra per protegir el cap del sol i de l´escalfor que desprèn el cremador del globus (pot resultar molest pels que siguin mes alts de la mitja habitual) i crema solar\nLa temperatura a primer hora del mati a terra sol ser a prop dels 0º, als Pirineus sol ser algun grau negatiu fins a 10º sota cero, en aquest cas recomanem portar una malla tèrmica sota els pantalons, mitjons tèrmics o dobles, abric, barret, guants i bufanda.\nEl primer globus d'aire calent, creat pels germans Mongolfiere, va volar al desembre del 1782 a França i com a passatgers portava un ànec i una ovella, que van aterrar en perfecte estat. Un any més tard Pilatre de Roziers i Arlandes van ser els primers en experimentar aquest tipus de vol amb èxit, que es va celebrar al aterrar amb un brindis amb champagne. Des de llavors es mante la tradició de celebrar amb un brindis els vols en globus.


mercat – BLOG DE L'INSTITUT FERRAN TALLADA\nVisitem el mercat!\nfebrer 27, 2019 per ferrantallada Feu un comentari\nAhir, l’alumnat de 2n matí d’Atenció a Persones en Situació de Dependència van ser al mercat de la Concepció des del Mòdul Suport Domiciliari. Els van fer una visita guiada, parlant dels quatre valors en els quals intenten treballar: el tracte personalitzat, el menjar ecològic, la dieta saludable i els productes frescos. Finalment, van poder prendre’s un suc de fruites i verdures naturals que estava molt bo. … [Read more...]\nFiled Under: ACTUALITAT, FORMACIÓ PROFESSIONAL Tagged With: APSD, Atenció a persones en situació de dependència, FP, mercat\nL'ÚLTIM ESFORÇ. Felicitats a tot l'alumnat del centre que s'ha examinat aquests dies. twitter.com/universitatsca… 1 day ago\nEls alumnes de 2n de #Batxillerat van visitar el #rocòdrom Indoorwall de l’Hospitalet. Un espai on una d’ells, la M… twitter.com/i/web/status/1… 2 days ago\nRT @universitatscat: 📆⏱ Fes un cop d’ull als horaris de les proves #PAU20CAT de demà, dijous 9 de juliol. ℹ Més informació a: https://t.… 2 days ago\n‼Avui comença la MATRICULACIÓ de BATXILLERAT. Fins el 14 de juliol. 💻La matrícula es farà online a través d'un fo… twitter.com/i/web/status/1… 3 days ago\nVols saber si formaràs part de l'alumnat del Ferran Tallada el curs vinent? ‼ Ja tenim publicats a la pàgina web… twitter.com/i/web/status/1… 3 days ago


Frederic Feases i Carrión\nFilòlec, teòric, humaniste, lliterat...\nValéncia, 4 decembre 1967\nValéncia, 25 febrer 1989\nUsuaris en llinea\nPrimogènit d'una família Cabanyalera de classe mija, des de molt chicotet se li nota una predisposició per a absorbir tota l'informació del seu entorn, sobre tot la que està al voltant del valencianisme.\nEstudià en l'institut Sor Isabel de Villena. Fon un estudiant brillant que, al marge dels seus estudis, destacà pel seu interés per tot lo relacionat en la llengua i cultura valencianes. Es eixa época es quan pren la llengua valenciana com a pròpia. Es matricula en els cursos de llengua i cultura de Lo Rat Penat i s'integra en Taula Nova Valenciana. Esta Taula, era un grup de jóvens majoritàriament universitaris, de tendència nacionalista que pretenia aportar reflexió i afany constructiu al violent moviment popular valencianiste.\nEstaven integrats dins de l'entitat, Valéncia 2000, fundada per Francesc Domingo. Al mateix temps de començar en el valencianisme constructiu i de proyecte nacional, Feases comença a juntar gent en el seu institut al voltant de la revista Cla.\nLa revista Cla no durà molt de temps pero era una revista fresca i sobre tot, una revista escrita per sancer en llengua valenciana. Es venia a 25 Ptes. dins de l'institut i pel barri. Part principal de la revista Cla, eren explicacions llingüístiques o simbòliques, ademés també hi havien narracions, artículs d'actualitat, còmics... Esta revista mai obtingué subvencions.\nMiquel Adlert, fon u dels seus principals referents.\nEn l'any 1985 coneix a Àngels Brull (Angi), que es convertiria en la seua dona.\nL'associació, Poble Nou de la Mar, organisada i dirigida per ell, fon molt important en sa vida i començà en un local cedit per l'associació de veïns del barri Llemosí-Remonta, a on començaren l'edició de diversos còmics, premiats dos anys consecutius en lo premi de la critica del saló del còmic de Barcelona.\nFeren proyeccions de películes per als chiquets dels coleges i elaboraren películes pròpies.\nRealisaren un estudi de fotografia.\nFeren recopilacions de dades, fotografies i documents relacionats en el Cabanyal per a l'estudi de l'historia del seu poble.\nL'especulació i prolongació de l'avinguda de Blasco Ibañez, feyen mossa en ell i en la seua ferma personalitat, de fet ell, encapçalant a tot el Cabanyal s'opongueren fortament ad eixe proyecte. Oferiren una alternativa ad este i ad uns atres proyectes com a el pla de rehabilitació del Cabanyal. Estes alternatives i unes atres iniciatives foren arreplegades i publicades en dotze manifests recolzats per totes les entitats del Cabanyal. Algunes d'estes solucions propostes han segut realisades per les successives autoritats municipals. Esta era una de les faenes que estaven desenrollant Fede i Àngels quan moriren.\nJunt a Angi es comprometeren en el partit polític, Coalició Valenciana, un partit centriste-lliberal-nacionaliste, liderat per Francesc Domingo. Un fracàs electoral els feu abandonar la política activa, tornant de nou a dedicar-se a convéncer i no impondre, la reflexió i la filologia.\nFede, com tots els valencianistes que estudiaven i estudien filologia, tingué que mantindre amagada la seua ideologia. (Quina pena). De tots modos, la seua truncada carrera universitària fon brillant. Estudiava, realisava treballs, traïa bones notes, investigava i profundisava en els seus nous coneiximents aplicant-los al cas valencià, colaborava en el departament de teoria dels Llenguages.\nAl marge de l'universitat, junt en la gent mes conscienciada nacionalment de l'associació Poble Nou i en unes atres persones que havia conegut per ambients valencianistes, comença a celebrar les que serien conegudes com a, Tertúlies del Cabanyal, a on es debatien i analisaven metodològicament el panorama d'aquells moments. S'estudiava l'historia del valencianisme, del catalanisme en Valéncia i Catalunya i el castellanisme-centralisme-espanyolisme, tant com a conducta social aixina com a moviment organisat.\nTornaven Federic i Àngels d'una de les Tertúlies del Cabanyal, havien acostat a dos dels tertulians en el Seat 127 de Fede i just quan giraven cap a sa casa, just enfront de la fabrica, un colp de vent tombà damunt d'ells un immens mur.\nEn l'enterro s'ajuntaren mes de dos mil persones, i els dos ataüts estaven coberts en la Real Senyera.\nLa Facultat de Filologia li concedí a títul pòstum la llicenciatura. Foren nomenats a demanda dels veïns, Fills Predilectes del Cabanyal i l'Ajuntament de Valéncia aprovà la rotulació d'un carrer en els seus noms. Per la seua part, l'Ateneu Marítim instaurà lo premi lliterari "Fede i Angi", Amics de l'Academia crearen un premi homònim dedicat a reconéixer la llabor dels jóvens en pro de la llengua i cultura valencianes i Lo Rat Penat els concedí la Medalla del Centenari. L'inicial promesa municipal que en son dia feu l'Ajuntament, de posar-li el nom de "Federic Feases i Àngels Brull" al Polideportiu de Serreria, en el Cabanyal, s'ha quedat en un impersonal passage a l'atre costat de les antigues vies, en un assucac trist i injust.\nAd això cal afegir els diversos homenages, taules redones, números monogràfics de revistes com a, "Els Quaderns de Pàtria Nova" aixina com l'implantació en diverses comarques i colectius de les seues tertúlies com a mètodo de formació nacionalista.\nArtícul d'Artur Ahuir publicat en "Els Quaderns Monogràfics de Pàtria Nova".\n25 de Febrer de 1994, 5º aniversari de la seua mort.\nNo se en quin títul ni en quin sentit podia haver-se dirigit no se quin llibre publicat de si se quin autor. Haguera segut possible poc conegut, pero molt valorat i apreciat.\nMolts comencen aixina la seua carrera estètic-espiritual i Fede Feases no era ni dels que actuava en parsimònia ni d'eixos als que cal escriure en charcullera. Tenia, edemes, la sort de saber fer-se el sort a la crisis dels valors culturals i artístics; i no haguera segut estrany a ningú vore-lo encapçalant certa proposta de renovació.\nI arribaren les primeres obres premiades i mes obres escrites i el coneiximent d'unes atres corrents ideològiques i artístiques; i el coneiximent. I tot això contribuïa en força deixant la seua influencia en lo que en cada moment escrivia.\nMetodologia, en una part de la seua poesia a on s'observa l'afany pel control de la llengua poètica i de les seues formes: l'aquetament que va davant de tota rebelió. Aspat de fam entre els grans llibres, arrunsant-se entre fonemes, endimoniadament enchisat per sinestesies, dispersant-se entre consciencies lo vaig conéixer. I ya començava a concentrar i harmonisar la dispersió de fa un moment i cert estil unificador començava a palpar-se, cosa gens fàcil de conseguir mentrimentres s'explora.\nAixò d'arribar a ser un complex univers de consciencia ha de ser un poquet fotut i crec que està vedat a una bona cantitat dels nostres contemporàneus i als contemporàneus d'una bona cantitat de les generacions que passaren i que queden per vindre.\nMeditacions, recorts obsessions, fantasies, inquietuts, aspiracions i el gust; encara tantes coses per a seguir confeccionant no se en quin títul ni en quina direcció, no se en quin llibre de si se quin autor. Eixa es la cosa i eixe es el cas; descobrir-lo en les profunditats dels seus papers mentrimentres explora el llenguage poètic.\nEls colors li eren cars i algunes sensacions com a el tacte dels llavis i les coses menudes, i els cabells de l'amada i la ma i el gran cel. Fidel.\nEn llengua valenciana nos deixà les seues vivències, els valors de les aspiracions transcendents buscats entre les poques roques de l'amar del silenci i eixos pocs versos que tenen ya un lloc en la post dreta de la part mes alta de la biblioteca que sempre hi ha en els nostres cors."\nen este dia, i despertar-te del teu somi Perdona'n, Fede, en lo forts i lo frévols que som ab tu.\nHui, quan els rajos recalfen la nostàlgia i en la gola viuen estranyes sensacions, uns discípuls que obliden, te recorden ...i la gola rememora estranyes sensacions.\ndels qui encara nos atrapa la matèria!\nTan sols procura't de polir els recipients, que som els hòmens, per a ser dignes cases on rebre idees netes i pures que nos brindares com a ofrena.\nque no es mereix ni les teues vibracions i escolta el Verp del Tot, i no el silenci dels traïdors.\ni a l'eixir de la necròpolis\nque be complires la missió\nUns amics que compartiren i compartixen l'ideal que Fede nos ensenyà.\nEste poema fon depositat en la tomba de Federic Feases i Àngels Brull el 25 de Febrer de 1992, 3er aniversari de la seua mort, junt a tres flors, una roja, una blava i una groga.\nFederic Feases fon l'única persona en capacitat d'abstracció, en la voluntat de sacrifici i en preparació adequada per a haver organisat el valencianisme, per a haver-lo fet possible, per a haver unit tant d'esforç dispers en una sola direcció.\nLa seua pèrdua fon insultantment inoportuna per a tots. La seua pèrdua provocà ademés un retart important en la reconstrucció de la Nació Valenciana.\nAccèsit a la Flor Natural en els Jocs Florals de Valéncia, i a l'any següent en els de Paterna.\nConta en moltes aparicions en els mijos de comunicació com a, Radio Color, Radio Valéncia, Radio Klara, Radio Popular, Levante, Las Provincias, El País, la revista Murta i uns atres bolletins valencianistes o d'unes atres tendències. Totes les seues aparicions en estos mijos li serviren per a fer publiques les seues idees nacionalistes.\nMai s'ha fet l'edició de les seues obres completes, perxo, conéixer part de la seua valiosa obra escrita continua sent prou difícil.\nEn un Temps lluntà i un Païs desconegut, (Novela), 1987. Publicada en la Colecció, Jove Lliteratura de Lo Rat Penat, colecció llavors dirigida per Alícia Palazón. Redactada en un moment en que la Batalla de Valéncia mostrava el seu aspecte mes virulent. Feases juga en la recreació d'un mon a on la cultura llingüística està empobrida i oculta als investigadors. Este amagament te conseqüències no a soles científiques, sino socials, en haver segut adulterats i manipulats conceptes, texts i paraules que el poder considera perilloses i per tant, que han de ser proscrits.\nNarrativa Valenciana de Posguerra. L'Oronella.\nHistoria Romàntica. Relat publicat en la revista, CLA\nA Espentes del Silenci. (Poesia). Editat per la revista Espenta en 1989. Metodologia, en una part de la seua poesia a on s'observa l'afany pel control de la llengua poètica i de les seues formes: l'aquetament que va davant de tota rebelió.\nEn un apèndix del llibre d'Angel Calpe "La Guerra Insidiosa" podem trobar mostres del seu pensament nacionaliste valencià. Nos referim a les conclusions de Les Tertúlies del Cabanyal, forum de teorisació i formació per a jovens valencianistes, dirigit per ell.\nQueden inèdits els seus ensaigs al voltant del valencianisme, excepte alguns artículs que foren reeditats en la revista "Germania", la seua obra critica, el teatre, la major part de l'obra poètica i els seus treballs filològics.


El Rocòdrom més gran de l’Estat obrirà aquesta tardor a Gavà - La Prensa Magazine\nEl Rocòdrom més gran de l’Estat obrirà aquesta tardor a Gavà\nDe la mà del nord-americà Chris Sharma, el millor escalador del món, obrirà aquesta tardor a Gavà (Baix Llobregat), el rocòdrom més gran de l’Estat. L’empresa Sharma Climbing està condicionant un local de 4.300 metres quadrats de parets escalables amb una alçada de fins a 19 metres, per poder practicar escalada.\nFins ara el rocòdrom més gran d’Espanya és el Sharma Climbing Madrid amb 4.000 metres quadrats, a la tardor el de Gavà li passarà a davant. Aquest serà el segon que obre Chris Sharma a Barcelona, l’altre està al carrer del Marroc, 206 de la Ciutat Comtal, inaugurat ara fa sis anys\nEn nou Sharma Climbing BCN-Gavà també disposarà d’instal·lacions per competicions oficials, dues vies de velocitat, zona per a entrenaments, gimnàs, una sala multifuncional i un bar restaurant amb terrassa.\nAmb la pandèmia de la Covid-19 l’interès per l’escalada ha crescut considerablement i a Barcelona i la seva àrea metropolitana no hi ha gaires espais destinats a aquest esport en auge, a partir de la tardor tindrem aquest nou espai a Gavà. De moment els amants d’aquest esport poden practicar-lo gratuïtament al barri de Baró de Viver on hi ha una paret equipada que envolta el nou camp de futbol del Club Besòs Baró de Viver, inaugurada el passat mes de gener.\nArtículo anteriorFira de llibres de segona mà a favor d’ONG locals\nArtículo siguienteEl Ministeri autoritza a vacunar a la selecció espanyola de futbol i ho farà l’exèrcit.


Avís legal :: Gasch Xarcuters\nGASCH XARCUTERS S.L., responsable del lloc web, d'ara endavant el RESPONSABLE, posa a disposició dels usuaris aquest document, amb el qual pretén fer complir les obligacions que estableix la Llei 34/2002, de 11 de juliol, de Serveis de la Societat de la Informació i de Comerç Electrònic (LSSICE), BOE N.º 166, així com informar tots els usuaris del lloc web sobre quines són les condicions d'ús.\nGASCH XARCUTERS S.L. es reserva el dret de modificar qualsevol tipus d'informació que pugui aparèixer al lloc web, sense l'obligació de preavisar o assabentar els usuaris d'aquestes obligacions, atès que es considera suficient la publicació al lloc web de GASCH XARCUTERS S.L..\nNom del domini: https://www.gaschxarcuters.com/\nDenominació social: GASCH XARCUTERS S.L.\nDomicili social: PLAÇA MERCADAL 24 - 08030 BARCELONA\nTelèfon: 933 602 017\nEls dissenys, logotips, text i/o gràfics aliens al RESPONSABLE i que puguin aparèixer al lloc web, pertanyen als seus respectius propietaris, els quals són responsables de qualsevol possible controvèrsia que se'n pugui desprendre. El RESPONSABLE autoritza expressament que tercers puguin redirigir directament als continguts concrets del lloc web, i en tot cas redirigir al lloc web principal de https://www.gaschxarcuters.com/.\nEl RESPONSABLE reconeix a favor dels seus titulars els corresponents drets de propietat intel·lectual i industrial, sense implicar el seu sol esment o aparició al lloc web l'existència de drets o responsabilitat sobre aquests, ni el suport, patrocini o recomanació per part del RESPONSABLE.Per a efectuar qualsevol tipus d'observació pel que fa a possibles incompliments dels drets de propietat intel·lectual o industrial, així com sobre qualsevol dels continguts del lloc web, podeu fer-ho a través del correu electrònic gaschxarcuters@gmail.com.\nPot ser que aquest lloc web utilitzi cookies tècniques (petits arxius d'informació que el servidor envia a l'ordinador de qui accedeix a la pàgina) per dur a terme determinades funcions que es consideren imprescindibles per al correcte funcionament i visualització del web. Les cookies utilitzades tenen, en qualsevol cas, caràcter temporal, amb l'única finalitat de fer que la navegació sigui més eficient, i desapareixen en finalitzar la sessió de l'usuari. En cap cas, aquestes cookies no proporcionen per si mateixes dades de caràcter personal i no s'utilitzaran per a recollir dades d'aquest tipus.\nMitjançant l'ús de cookies també és possible que el servidor on es troba la web reconegui el navegador que utilitza l'usuari, amb la finalitat que la navegació sigui més senzilla, tot permetent, per exemple, l'accés dels usuaris que s'hagin registrat prèviament a les àrees, serveis, promocions o concursos reservats exclusivament a ells sense haver de registrar-se a cada visita. També es poden utilitzar per a mesurar l'audiència, paràmetres de trànsit, controlar el progrés i el nombre d'entrades, etc. En aquests casos, les cookies són prescindibles tècnicament però beneficioses per a l'usuari. Aquest lloc web no instal·larà cookies prescindibles sense el consentiment previ de l'usuari.\nL'usuari té la possibilitat de configurar el seu navegador per a ser alertat de la recepció de cookies i per impedir-ne la instal·lació al seu equip. Si us plau, consulteu les instruccions del vostre navegador per a ampliar aquesta informació.\nPer a la resolució de totes les controvèrsies o qüestions relacionades amb aquest lloc web o de les activitats que s'hi duen a terme, s'aplicarà la legislació espanyola, a la qual se sotmeten expressament les parts, els quals tindran competència suficient per a la resolució de tots els conflictes derivats o relacionats amb el seu ús els Jutjats i Tribunals més propers a BARCELONA.\n© 2021 Gasch Xarcuters. Tots els drets reservats.


"Misèria" torna a La Destil·leria amb les entrades exhaurides | Mataró Ràdio\nDv, 02/09/2016 - 14:47\nLa Destil•leria torna a apujar el seu particular teló els dos primers caps de setmana de setembre per acollir diverses representacions del muntatge “Misèria”. Pere Vázquez dirigeix aquesta obra inspirada en la novel•la d’Stephen King “Misery”. Paul Sheldon, un famós escriptor de novel•les romàntiques ambientades a l’època victoriana, pateix un accident de trànsit. Desperta a casa d’Annie Wilkes, una infermera admiradora del personatge i que té una obsessió malaltissa per l’escriptor, al qual tortura perquè segueixi escrivint més novel•les. “Misèria”, interpretada per Santi Clavell al paper de Paul Sheldon i Lídia Rovira al d’Annie Wilkes, es va estrenar el passat juliol a La Destil•leria i, degut a l’èxit que va tenir, han decidit programar més representacions aquest setembre.\nPere Vázquez explica que “Misèria” ha estat la primera representació teatral que s’ha fet a La Destil•leria, un espai molt reduït que garanteix molta proximitat amb l’espectador ja que només hi ha espai per a 18 persones. Durant el juliol es van programar inicialment sis funcions però, després de veure l’èxit, es va allargar fins a 15 i ara se n’han previst 4 més que ja tenen les entrades exhaurides.\nEl director del muntatge, que no descarta programar més representacions a La Destil•leria, confia en encetar després una petita gira amb “Misèria”.


CGT Novartis no pensa consentir que es perdi ni una sola de les condicions actuals – CGTCatalunya\nInici > General > CGT Novartis no pensa consentir que es perdi ni una sola de les condicions actuals\nCom tots i totes sabreu, dimarts passat 29 de setembre del 2020 la direcció de Novartis va fer oficial l'anunci de successió d'empresa de la fàbrica de Novartis Barberà del Vallés i de la fàbrica de Alcon, situada al Masnou.\nA partir de finals de l'any 2020 passarem a formar part d'una nova empresa multinacional anomenada Siegfried Hòlding AG.\nEn l'anunci oficial, la direcció de Novartis assegura que es mantindran totes i cadascuna de les condicions econòmiques, socials i laborals existents, tal com dicta l'article 44 de l'Estatut dels treballadors.\nNo dubtem de la bona fe i el bon fer dels directius de totes dues empreses però, com diu el proverbi popular, l'infern està ple de bones intencions. Des de la CGT no pensem donar ni un pas enrere quant als nostres drets es refereix, i és per això que treballarem en un document en el qual totes dues empreses, Novartis i Siegfried es comprometin, de manera oficial, a respectar totes i cadascuna de les condicions de les quals gaudim avui dia en la nostra planta.\nEn aquests infaustos moments és sol afegir que vénen canvis, que és molt probable que el sender que ens toca caminar tindrà grans dificultats, i que en una situació tan determinant com la que ens tocarà viure ha arribat l'hora de demostrar que tots i cadascun dels treballadors i treballadores de Novartis podem i estarem a l'altura.\nUs demanem estar molt atents, perquè en breu comprovarem si la Direcció està disposada a complir la seva paraula. En cas contrari, haurà arribat l'hora d'organitzar-nos i de començar a prendre decisions entre tots i totes.


Dilluns, 16 Novembre 2020 10:34\nDijous, 12 Novembre 2020 11:37\nL'Ajuntament de Godella ha rebut el Segell de Transparència del portal Mapa InfoParticipa (www.mapainfoparticipa.com) en un acte que ha tingut lloc en la Universitat Cardenal Herrera CEU i en el qual s'ha reconegut que la pàgina web institucional de l'Ajuntament de Godella, després de sotmetre's a l'avaluació de 48 indicadors formulats en l'estudi, compta amb una avaluació de 89,58 punts sobre 100. D'esta manera Godella forma part de l'1,29 % dels Ajuntaments de tota la Comunitat Valenciana que superen el 75% de compliment dels requisits, obtenint el quart millor resultat en transparència del conjunt del territori, després de València, Elx i Onda.\nAdolf Rodríguez, regidor de Transparència de Godella, ha recollit el certificat que atorguen equips d'investigadors avalats per diferents universitats espanyoles, coordinades per la Universitat Autònoma de Barcelona. L'anàlisi, realitzat al portal municipal l'han dut a terme els professionals del Laboratorio de Periodismo i Comunicación para la Ciudadanía Plural (LPCCP), ha permés revisar els continguts de la web i comprovar el seu alt grau de transparència i accessibilitat de la informació.\nRodríguez es mostra satisfet però exigent alhora: "El nostre objectiu és aconseguir l'excel·lència en este sentit. Hem de seguir en la línia que portem, la transparència absoluta de la administració és la nostra meta i per a això treballem cada dia". Així mateix, Rodríguez agraeix la feina d'assessorament i el nivell d'exigència del Mapa Infoparticipa: "És essencial la feina que fa el Laboratorio de Periodismo y Comunicación para la Ciudadanía Plural (LPCCP). Gràcies a estos estudis els Ajuntaments tenim una auditoria externa, que ens dota de ferramentes per a millorar l'accés a la informació a la nostra web. Seguirem treballant per millorar la nota de cara al següent estudi".\nEl resultat de 89,58 punts sobre 100 aconseguit per l'Ajuntament de Godella li permet ser el referent entre els pobles de la Comunitat Valenciana que tenen entre 10.000 i 20.000 habitants en este sentit.\nL'avaluació completa al portal institucional de l'Ajuntament de Godella està publicada en el següent enllaç: https://www.mapainfoparticipa.com/index/mapa/godella\nDimarts, 10 Novembre 2020 11:27\nJa està obert el termini perquè la ciutadania present les instantànies per al concurs fotogràfic “Coneix Godella”, convocat per la Regidoria de Cultura de l'Ajuntament de Godella. Els interessats podran presentar els seus treballs fins a les 24 hores del pròxim 20 de novembre.\nTatiana Prades, regidora de Cultura, ha recordat la importància d'este certamen, ja que de les millors imatges es crea el calendari del pròxim any 2021: “Les fotografies de la gent transmeten el nostre patrimoni, en un format molt especial per a tots perquè ens acompanya al llarg de l'any”.\nQualsevol persona pot presentar-se a “Coneix Godella”, ja que compta amb dues categories segons les edats. Així, la Categoria A serà per a persones majors de 16 anys, mentre que en la Categoria B podran participar persones fins als 16 anys.\n- A través de la seu electrònica i amb certificat digital\n- A través de la seu electrònica sense certificat digital i signant quan ho obtinguen\n- A través del correu electrònic i signar de forma presencial (signatura biomètrica) en l'Oficina d'Atenció al Ciutadà. No serà necessari sol·licitar cita.\n- A través del correu certificat\nDilluns, 09 Novembre 2020 11:57\nLa regidora d'Ocupació, Teresa Bueso, ha rebut les persones que s'incorporen a treballar a l'Ajuntament de Godella en un acte celebrat al Villa Teresita. Un total de 22 persones es beneficiaran del Pla Covid-19 2020 impulsat pel Consistori. A partir de demà, dimarts 10 de novembre, començaran la seua relació laboral temporal en diferents departaments. Precisament, el regidor de Serveis Socials, Fernando Oliveros, també ha assistit a la reunió, ja que el seu departament és on més persones s'incorporaran. Concretament seran 12 treballadores i treballadors els que aniran a Serveis Municipals, 4 a Medi Ambient i altres 4 a agricultura.\nBueso ha aprofitat este encontre inicial per a fer entrega de material informatiu necessari per als nous treballadors i treballadores, repartir camisetes d'uniforme i aclarir diferents dubtes que se li han plantejat.\nDijous, 05 Novembre 2020 13:51\nL'Ajuntament de Godella ha sigut guardonat en la tercera edició dels Premis al Bon Govern, en la categoria de Foment de l'Agricultura i l'Agroecologia Municipal, per les bones polítiques agràries que ve desenvolupant des de fa anys. Aquests premis, impulsats per la Federació Valenciana de Municipis i Províncies (FVMP), tenen com a objectiu reconéixer les bones pràctiques municipals i promoure la qualitat de les polítiques públiques a nivell local.\nL'alcaldessa i regidora d'Agricultura de Godella, Eva Sanchis, ha sigut l'encarregada de recollir el guardó en la gala celebrada divendres passat en el Centre Cultural El Carme, que va estar presidida pel vicepresident del FVMP i alcalde d'Alzira, Diego Gómez i el Director General de l'Administració Local de la GVA, Toni Such.\nL'alcaldessa ha expressat la seua alegria i agraïment per rebre aquest premi, assenyalant que és “la recompensa a 20 anys d'esforç”. A més, Sanchís ha afegit: “el vertader premi seria que les persones que treballen la nostra terra i mantenen viu el nostre paisatge de l'horta puguen viure dignament del seu treball”.\nDilluns, 26 Octubre 2020 10:57\nLa Regidoria de Serveis Municipals de l'Ajuntament de Godella ha informat dels horaris especials del Cementeri Municipal per a esta setmana, des de hui dilluns 26 d'octubre fins al diumenge 1 de novembre. S'ha ampliat l'horari d'obertura del Cementeri i s'han extremat les mesures de seguretat sanitària per garantir que els ciutadans godellencs puguen acudir amb totes les garanties.\nEl regidor de l'Àrea, Fernando Oliveros, ha fet una crida a tot el veïnat perquè vaja al Cementeri els dies previs a Tots Sants. "Enguany hem d'evitar les aglomeracions. Sempre que siga possible és importantíssim que anem al Cementeri els dies d'abans perquè el diumenge 1 de novembre s'acumule la menor gent possible. En qualsevol cas, hem establert totes les mesures que dicta el protocol de la Generalitat i estarem molt vigilants del fet que estes es compleixen, garantint la seguretat en tot moment.\nL'autobús municipal farà un viatge cada mitja hora entre les 9 i les 18.15 hores el diumenge 1 de novembre.\n- El 26 al 27 d'octubre de 9 a 14 hores.\n- El 28 i 29 d'octubre de 9 a 14 hores i de 16 a 18 hores.\n- El 30, 31 i 1 de novembre de 9 a 18 hores.


Sánchez convoca dimecres la Conferència de Presidents per fer front al virus "amb mesures compartides"\nPublicat 19/12/2021 14:00CET\nEl president del Govern central, Pedro Sánchez, ha anunciat aquest diumenge la data en què se celebrarà la propera Conferència de Presidents: dimecres vinent 22 de desembre a la tarda.\nLa reunió serà telemàtica des del Senat i s'ha convocat per abordar la situació de la covid-19 i reforçar la cogovernaça i la cooperació institucional, per l'avanç de contagis en les últimes setmanes. Segons ha destacat Sánchez, se celebrarà per fer front al coronavirus "amb mesures compartides" per posar en marxa "al llarg de les properes setmanes".\nEl president ha avisat que la situació actual "adverteix d'un risc cert i real", motiu pel qual "exigeix intensificar" les accions, raó per la qual ha decidit convocar la Conferència de Presidents.\nUNA NOVA ONA AMB "CARACTERÍSTIQUES DIFERENTS"\nSánchez ha subratllat també que aquesta nova ona de la pandèmia revesteix "característiques diferents" i afecta "en circumstàncies molt diferents". En aquest sentit, ha destacat: "Amb xifres notablement superiors de contagis, avui tenim xifres d'hospitalitzacions i ocupació d'UCI inferiors a les quals teníem fa tan sol un any".\n"Per tant, la primera conclusió que hem d'extreure és que les vacunes funcionen i que aquesta crisi sanitària només es pot atallar gràcies a la llum de la ciència", ha asseverat Sánchez.\nEn aquest context, ha reivindicat que a diferència de fa un any, quan encara no s'havia administrat ni una vacuna a Espanya, la immunització aconsegueix ara mateix el 90 per cent de la població de més de dotze anys amb pauta completa.\nAixí mateix, ha destacat l'aplicació de les dosis de reforç, amb més del 80 per cent de les perosnes de més 70 anys que han rebut la tercera dosi adicional, mentre que són més de la meitat entre la població d'entre 60 i 69 anys. En total, ha destacat, s'han administrat ja més de deu milions de dosis de reforç.\n"RESPOSTA FORMIDABLE" EN LA VACUNACIÓ ENTRE 5 I 11 ANYS\nSánchez ha saludat també a la "resposta formidable" de la població en el començament de la vacunació de menors d'entre cinc i onze anys perquè en "només tres dies s'ha vacunat gairebé el cinc per cent d'aquesta població".\n"Per entendre la magnitud del repte que suposa la campanya de vacunació, pot ser suficient aquesta dada: només divendres passat es van administrar a Espanya mig milió de dosis de vacunes", ha continuat el president, per insistir així que "la vacunació és la millor arma contra el virus" i s'ha de "perseverar".\nDavant aquest procés de vacunació que, ha dit, "està despertant admiració a tot el món", Sánchez ha expressat la seva gratitud per la feina dels professionals sanitaris i també "a cadascun dels compatriotes que han entès que ha de ser el criteri ciència i ben comuna" el que s'"anteposi".\nSobre aquest assumpte, ha enaltit la "dada exemplar" dels habitants de l'illa de la Palma, els qui "enmig de l'adversitat de l'erupció del volcà" han arribat al 83,56 per cent de vacunats amb la pauta completa. A més, "gairebé 700 nens d'entre cinc i onze anys han rebut ja la primera dosi de la vacuna en només tres dies", ha aplaudit.\n"Voldria agrair a tots els espanyols l'esforç que estan fent i traslladar-los l'orgull que suposa per a mi poder presidir el Govern d'un país de ciutadans responsables i solidaris", ha postil·lat el president.\nNo obstant això, ha insistit en la necessitat de mesures "complementàries" que "sempre han donat bons resultats", com l'ús de les mascaretes, i "totes les mesures de prevenció".\n"El virus continua amb nosaltres i el seu combat ha de continuar sent prioritat per a totes les administracions", ha afegit Sánchez, per incidir que el "camí" ha de continaur sent abordar de "manera coordinada" la resposta davant la pandèmia, motiu pel qual reunirà els presidents autonòmics.\nFinalment, ha traslladat un missatge de "tranquil·litat i confiança" a la població: "Hem caminat junts la part mes dolorosa del camí i junts culminarem aquesta travessia protegint la vida i la salut dels nostres compatriotes".\nL'última Conferència de Presidents es va celebrar el passat 30 de juliol a Salamanca, i va estar marcada principalment per la plantada a aquesta cita del president català, Pere Aragonès, i per les queixes d'algunes comunitats autònomes, principalment del PP, pel format d'aquesta reunió, criticant que el cap de l'Executiu, Pedro Sánchez, va incloure només dos punts en l'ordre del dia i que els mandataris autonòmics només van tenir cinc minuts per exposar els seus plantejaments.


Pa Negre - Periòdic del Camp de Túria\nBasat en la novel·la homònima d’Emili Teixidor, el darrer film del realitzador català Agustí Villaronga ens situa en la Catalunya rural de la postguerra. A través dels ulls del protagonista, Andreu (Francesc Colomer), s’inicia un viatge moral, d’aprenentatge, per un món d’adults on la misèria, la esquinesa i la mentida seran les úniques monedes de canvi.\nEn aquest recorregut per intentar salvar a son pare de la presó, acusat d’assassinat, Andreu descobrirà la brutor d’un moment històric que va mostrar el costat més menyspreable de l’ésser humà. En aquest itinerari, se li revelarà el sexe com a descobriment i la fantasia com a necessari aixopluc vital front a tanta intolerància i incomprensió. Fantasia i melodrama que caminen de la mà plegats perfectament al llarg de la cinta gràcies a que tira d’ells el nervi narratiu en forma de thriller. Si hi afegim un molt bo treball actoral i una posta en escena perfectament incardinada amb la trama (a destacar el predomini d’elements com la foscor, la brutícia, la lletjor, la mutilació de la xiqueta… que no fan sinó explicitar i matisar l’univers de la història) el resultat final no defraudarà.\nUna pel·lícula que manté certes distàncies respecte a altres films de temàtica semblant, ja que, i aquesta és potser la cara més novedosa que aporta, deixa en un segon pla la confrontació més recurrent entre republicans i feixistes per destacar sobretot com l’odi, la maldat o la immundícia ètica poden, fins i tot, capgirar la mirada innocent d’un infant.\nACTORS: Eduard Fernández, Sergi López, Roger Casamajor, Nora Navas, Pep Tosar, Laia Marull, Marina Gatell, Joan Carles Suau, Mercè Arànega, Lluïsa Castell, Eva Basteiro-Bertoli, Francesc Colomer, Elisa Crehuet, Jordi Pla.


Les institucions gironines insten l'Estat a mantenir les taxes a l'Aeroport de Girona - El Gerió Digital\nDes del gener, les tarifes per passatger s'han apujat i això fa perillar l'acord amb Ryanair\nDilluns, 26 de març de 2012 16:26h\nAvió de Ryanair a la pista d'aterratge de l'Aerport de Girona (arxiu)\nL'AGi -formada per la Generalitat, la Diputació de Girona, la Cambra i l'Ajuntament de Girona- ha celebrat aquest dilluns una assemblea ordinària amb les taxes com a protagonistes de la trobada.\nDes del gener, l'Aeroport de Girona ha pujat un esglaó en la classificació i això suposa que les taxes per passatger s'hagin encarit. El 2011 s'havien de pagar 3,57 euros per passatger europeu, i 5,36 si eren de fora d'Europa. Amb el canvi de categoria, ara les companyies han de pagar 4,87 i 7,3 euros, un augment d'1,3 euros i 1,94 euros respectivament.\nDurant la presentació de la temporada d'estiu a l'aeroport -que ha començat aquest cap de setmana-, el director de l'aeroport, Lluís Sala, augurava una davallada d'entre el 7% i 8% de les taxes de navegació. Aquestes són les taxes que les aerolínies paguen per cada enlairament i aterrament i venen fixades pels Pressupostos Generals de l'Estat, que encara no s'han presentat. Ara bé, a banda d'aquestes taxes, les companyies també han de pagar un preu per cada passatger. Aquestes són les tarifes que s'han incrementat pel canvi de categoria de l'aeroport.\nDesprés de mesos de desavinences, el passat hivern les institucions i Ryanair van arribar a un nou acord per a cinc anys que va entrar en vigor el 5 de gener de 2012. Un dels requisits que la companyia va posar va ser que no s'encarissin les taxes a Girona. Segons ha lamentat l'AGi en un comunicat, en aquell moment, fonts d'Aena van comunicar a les institucions que el 2012 no s'apujarien les taxes.\nL'AGi ha lamentat que l'encariment de les taxes per passatgers no suposa que els diners que paguen les companyies reverteixi en millores a l'aeroport sinó que, segons recull el comunicat, són diners que "engreixen la caixa comuna de tots els aeroports de la xarxa estatal". L'AGi ha recordat que el de Girona és un dels pocs aeroports estatals que genera beneficis a la xarxa d'Aena i assegura que les institucions implicades en la promoció de l'aeroport no poden compensar un augment de taxes. De fet, l'AGi és l'encarregada de captar i pagar a les companyies perquè volin des de Girona, a canvi d'acords comercials.\nDavant d'aquesta situació, l'AGi ha instat l'Estat a mantenir les tarifes a L'Aeroport de Girona per garantir la seva competitivitat. A més, tots els membres de l'assemblea han reiterat el compromís amb aconseguir el traspàs de l'aeroport.\nA banda de Ryanair, l'AGi també té acords signats amb Transavia (Amsterdam, Rotterdam), Transaero (Moscou), Jat Airways (Belgrad) i Wizz Air (Kíev).


Allò que en diuen estar enamorat...: 07.2012\nPublicat per S.N. a 11:25 Cap comentari:\nSemblo una nena petita: estic enyorada del curs de dansa, estic enyorada d'estar amb els meus amics i envoltada de gent interessant i que em fa vibrar i amb qui em sento viva.\nAra estic aquí al poble sense fer RES i no sé, em sento molt buida i sento que em falta algo i que no sé què dir no què fer i estic com de mal humor.\nA més, no sé què pensar de la meva amiga que s'ha liat amb la TiamésBonadelMón. O sigui de la meva amiga no penso res, simplement de la situació...estic com molt trista, tinc una enveja infinita.\nDe la TmBdM necessitaria no saber-ne res i sé que la meva amiga se'n va a casa seva per fer de tortolitas i no ho puc suportar, no sé què em passa. A més aquí no tinc internet. Després faré una dissertació més llarga sobre el tema ( XD ) i ho penjaré demà.\nVisca l'enveja, la gelosia i la mare treure els sentiments a fora!!!\nPublicat per S.N. a 11:58 Cap comentari:\nEtiquetes de comentaris: angoixa, buit, gelosia\nPublicat per S.N. a 11:33 Cap comentari:\nPublicat per S.N. a 0:59 Cap comentari:\nPublicat per S.N. a 14:43 2 comentaris:\nPublicat per S.N. a 12:10 Cap comentari:\nMil és el nombre de coses que hauria d'explicar ara mateix.\nPerò mil també són les hores que són (són les mil...) i he d'anar a dormir.\nAixí que...no sé...simplement estic renovada. Així que ja aniré fent...jo què sé...(frase de la setmana).\nSabieu que la vida és molt bella??? Però molt, eh? No una mica no....MOLT!\nPublicat per S.N. a 2:11 1 comentari:\nHe parlat amb la meva amiga experta en lligar. Aviam si recordo totes les estratègies que hem acordat.\n1) Avortar com a mínim el 50% de les propostes que se m'acudeixi fer-li. La resta, dir-li.\n2) Ser sensual i fer que vulgui fer-me un petó (m'he d'anar a comprar un gloss).\nTranquils/·les, jo no estic tan bona però es fa el que es pot...\n3) Fer veure que no m'agrada, que en tot cas, jo li agrado a ella, potser, no creu? Bé, més que fer-ho veure, fer-li creure, si es dóna l'ocasió, qualsevol de les dues coses o totes dues.\n4) Tocar-la suaument com qui no vol la cosa, però tocar-la, com si no m'afectés el seu contacte.\n5) No fer-me "superamiga" seva.\nMmmmm, no sé si em deixo alguna cosa...\nPublicat per S.N. a 21:37 6 comentaris:\nEtiquetes de comentaris: C., seducció\nM'atabalo. M'estresso. M'angoixo. Voldria parlar amb ella a totes hores. Però no...només som amigues.\nPer això decideixo no dir-li res per iniciativa pròpia fins que no torni d'un curs que faré la setmana que ve. És a dir, estar 2 setmanes sense dir-li res de no ser que m'ho digui ella. Coneixent-me, decideixo això però si m'apreta, li diré, eh?\nEn el llibre que m'estic llegint, ("el temor d'un home savi", segona part de "el nom del vent"). El protagonista està enamorat d'una noia. I bé, diguéssim que no "passa res". Però ell va fent. Espera i espera el moment de tornar-la a veure o tornar a estar amb ella i va fent la seva vida. M'agrada aquesta actitud. Me la "cúpiu".\nSi no hi ha res, no perdrem res. I si hi ha algo, ho deixarem macerar. No sé per què dic això si segur que no hi ha mai res...ai...no sé per què dic això si quan comences una partida de parxís no saps si guanyaràs o perdràs.\nDemà he quedat amb la meva amiga super-lligona perquè m'aconselli.\nSi més no, practicaré les tècniques de seducció. Assaig-error.\nEstic tan tonta que m'he comprat un jersei de pijama dels osos amorosos....fatal...\nPublicat per S.N. a 0:04 Cap comentari:\nEtiquetes de comentaris: C., estrés, parxís, seducció, tàctiques\nPublicat per S.N. a 11:06 4 comentaris: